Tehniskais projekts
Sējums UATS
Automātiskas ugunsgrēka
atklāšanas un trauksmes signalizācijas sistēma

SKAIDROJOŠAIS APRAKSTS


1. Tehniskais būvprojekts izstrādāts saskaņā ar:
Automātiskās ugunsgrēka atklāšanas un trauksmes signalizācijas sistēmas (turpmāk UATS vai sistēma) tehniskais projekts izstrādāts „Pārtikas drošibas, dzīvnieku veselības un vides zinātniskas institūts „BIOR”, Lejupes ielā, 3” turpmāk - objekts) saskaņā ar projektēšanas uzdevumu, Latvijas Repulikas 30.06.2015. MK noteikumiem Nr. 333 „Noteikumi par Latvijas būvnormatīvu LBN 201-15 „Būvju ugunsdrošība”, LVS CEN 54-14;2019 „Ugunsgrēka atklāšanas un ugunsgrēka trauksmes sistēmas. 14. daļa: Norādījumi plānošanai, projektēšanai, montāžai, nodošanai ekspluātācijā, lietošanai un uzturēšanai”.
2 Projekta tehniskie risinājumi    
      Projektā paredzēts uzstādīt ugunsgrēka atklāšanas un trauksmes iekārtu – kontrolpanelis TELETEK "iRIS4 (1-4)L-S '' ar  cilpu plati "iRIS4 Loop TTE" (3. Kts)
UATS sastāv no:
· adrešu/analogā kontrolpaneļa iRIS4 Loop TTE31020024 (montēt pie sienas ieejas dežuranta/informācijas telpā, Nr. 3 h=1,6m);
· cilpu plati iRIS4 Loop TTE (3. Kts) (montēt IRIS);
· "IRIS  PS72/ 31020046" akumulatoru kastes – montēt pie sienas, virs UATS paneļa (uzstādīšanas vietas precizēt montāžas laikā);
· TELETEK "SensoIRIS S130 / 31060049"  adrešu dūmu optiskajiem detektoriem (montēt pie griestiem); 
· TELETEK "SensoIRIS S130 IS / 31060049"  adrešu dūmu optiskajiem detektoriem ar izolatoru (montēt pie griestiem); 
· TELETEK "SensoIRIS T110 / 31060050"  adrešu siltuma detektoriem (montēt pie griestiem); 
· TELETEK "SensoIRIS MCP 150 / 31060045" adrešu rokas detektoriem ar izolatoru un MCP Cover / 40202191 (montēt pie sienas h=1,4m);
· RI 10 iznesamajiem LED indikatoriem (montēt pie piekārtajiem griestiem);
· TELETEK "SensoIRIS MIO 22 / 31020029" adrešu vadības/kontroles modulis ar īssleguma izolatoru  (2xOUT, 2xIN), liftu automātikas vadībai, ESS-DA vadības bloka“BOJĀJUMS” un “TRAUKSME” signāla kontrolē , ventilācijas atslēgšanai (montēt pie sienas, uzstādīšanas vietas precizēt montāžas laikā);
· TELETEK " SensoIRIS MOUT 240 / 31020035" adrešu vadības modulis ar īssleguma izolatoru , ventilācijas atslēgšanai EL skapī, avārijas apgaismojuma ieslēgšanai (montēt pie sienas, uzstādīšanas vietas precizēt montāžas laikā);
· TELETEK " SensoIRIS MIO 04 / 31020033" adrešu vadības modulis ar īssleguma izolatoru, (4x izejas) , ventilācijas atslēgšanai, (montēt pie sienas, uzstādīšanas vietas precizēt montāžas laikā);
· TELETEK " SensoIRIS MC-Z / 31060046" adrešu analoga zonas modulis ar īssleguma izolatoru, (1x ieeja) , IP 67 siltuma detektoru Panasonic “9265” peslēgšanai, 24 vdc barošana no UATS panēļa  , (montēt pie sienas, uzstādīšanas vietas precizēt montāžas laikā);
· Siltuma detektors Panasonic 6295, 60°C , Class A2 S, Darba temperatūra: 54-70°C, Darba spriegums : 12 – 30 VDC, Aizsardzība-IP67, EX, Darba temperatūra: Min/Typical/Max -40 /+25 /+50, EN54-5, (montēt pie griestiem, saldētavas);
· TELETEK " SensoIRIS BSST IS / 32020010" adrešu bāzes ar sirēnu, strobu (92 dB) un īsslēguma izolatoru (montēt pie griestiem);
· TELETEK " SensoIRIS BSOU IS / 32020011" adrešu bāzes ar sirēnu (92 dB) un īsslēguma izolatoru (montēt pie griestiem);
· TELETEK “SensoIRIS B124 / 31060047” standarta detektoru pamatnes (montēt pie griestiem);
· KLAXON analoga sirēna ar stroblampam “PSC 0013” (montet pie sienas, H= vismaz 2,5 metrus augstāk par zemes virsmas (grīdas) līmeni)

 Kabeļu tīkliem:
· JE-H (ST)H FE180/E30 1x2x1.0+0,8 adrešu detektoru, adrešu rokas pogu, adrešu moduļu pieslēgšanai;
· JE-H (ST)H FE180/E30 1x2x0,8 +0.8 konvencionāla līnijas kabelis, vadības/kontroles automātikas pieslēgšanai
·  (N)HXH(ST)Hb FE180/E30 3x2.5 el. barošana no ~220V AC 50Hz tīkla no el. sadales (skat. EL daļu).
Ēkās ugunsgrēka detektoru tipi paredzēti atbilstoši telpu degšanas slodzei, platībai, griestu augstumam. Izvietojums atbilst LVS CEN/TS 54-14:2019 tabulai 1 „Detektoru un manuālo ugunsgrēka signāldevēju novietojums un savstarpējie attālumi”. Adrešu analogā sistēma ļauj ēkas dežūrpersonālam īsā laikā atrast nostrādājušo signāldevēju, jo kontrolpanelī tiek uzrādīta precīza katra nostrādājušā signāldevēja adrese (atrašanās vieta). Tāpat ir iespējams iegūt informāciju par katra signāldevēja pieputējuma līmeni un nepieciešamības gadījumā veikt tehnisko apkopi, tādējādi līdz minimumam samazinot viltus trauksmes iespējamību. Detektorus paredzēts papildus uzstādīt telpās aiz piekārtajiem griestiem.
Projektā paredzētās ugunsgrēka iekārtas – dūmu detektori – sertificēti atbilstoši standarta LVS EN 54-14:2005L 5. un 7. daļai, signālpogas – 11. daļai.
Ugunsgrēka detektoru tipi un izvietojums atbilst LVS CEN/TS 54-14:2019 pielikumiem P6.5.2.2, P6.5.2.3. un ražotāju norādēm. Virs piekārtajiem griestiem jāuzstāda dūmu detektori ar diožu indikatoru uz pamatgriestiem.
Visos evakuācijas ceļos paredzēti manuālie izsaukuma punkti (signālpogas) atbilstoši LVS CEN/TS 54-14:2019 p.6.5.4 „Rokas izsaukšanas punkts” un ražotāju norādēm.
     Kontrolpaneļu savienošanai ar iekārtām jāizmanto signalizācijas kabelis JE-H (ST)H FE180/E30 1x2x1.0+0,8, kas nodrošina sprieguma kritumu kabelī jebkurā tīkla punktā ne lielāku par 10% un funkcionēšanu aizdegšanās režīmā 30 minūtes saskaņā ar normām atbilstoši LVS CEN/TS 54-14 6.11.2.
     Kontrolpanelis jāuzstāda dežurānta/informācijas telpā Nr. 3 (skat UATS-2 lp.). Pie paneļa jābūt ekspluatācijas un rīcības instrukcijai, kā arī ugunsaizsardzības sistēmas iedarbošanās gadījumu un bojājumu uzskaites žurnālam. Saņemot ugunsgrēka trauksmes signālu, sistēmas vadības panelim un grafiskā atbalsta monitoram jāuzrāda nostrādājusī zona (telpa) un jāieslēdzas skaņas signālam, datorizētajā operatora darba vietā grafiskā attēlojumā jāparādās sistēmas notikumiem:
· trauksmes vietai – ēkai, stāvam, telpas numuram;
· atsevišķi pieslēgtai ēku grupai caurraidītāja signālu;
· paziņojumiem par sistēmas bojājumiem;
· paziņojumiem par detektoru noņemšanu;
· paziņojumiem par savienojošo līniju īssavienojumiem vai pārrāvumiem;
· paziņojumiem par elektrobarošanas traucējumiem.
      Jānodrošina UATS trauksmes un bojājumu signālu izvade objekta apsardzes signalizācijas sistēmas kontrolpanelī un tālāka pārraide uz apsardzes uzņēmuma centrālo novērošanas pulti. 
      Sistēmas kabeļu tīkls jāizveido tā, lai nepieļautu iespēju saslēgt vienā ķēdē vairākas dažādu funkciju iekārtas, kuras kabeļa bojājuma gadījumā var vienlaikus iziet no ierindas – vadības relejus; trauksmes pogas, sistēmas elektrobarošanu, balss trauksmes izzņošanas sistēmu u.c.
3.Iekārtu elektroapgāde:
     Ugunsdrošības signalizācijas sistēmas pults 220V elektrobarošana paredzēta ar (N)HXHFE180/E30 3x2,5 kabeļiem no neatkarīgas elektrosadales skapja grupas. Atbilstoši Ministru kabineta 2016.gada 19. aprīlī noteikumu Nr.238 „Ugunsdrošības noteikumi” 132.p. prasībām ugunsgrēka signalizācijas sistēmas bojājumi ir jānovērš 24 stundas laikā pēc to atklāšanas. Līdz ar to ugunsgrēka atklāšanas un trauksmes signalizācijas sistēmas rezerves elektroapgāde paredzēta no kontroles panelī iebūvētiem akumulatoriem, kuri nodrošina sistēmas darbu ne mazāk kā 24 stundas „gaidīšanas” režīmā un 30 minūtes trauksmes režīmā. Šis risinājums atbilst LVS CEN/TS 54-14 A.6.7.3.panta otrās daļas noteikumiem. Rezerves elektriskā barošana jānodrošina ar akumulatoriem 12V D/C, 18 A/S (2 gab.), kas iebūvēti panelī un IRIS  PS72 un nodrošina paneļa darbību trauksmes režīmā ne mazāk par 30 min. un 24 stundas dežūrrežīmā. Iezemēšanu izpildīt, ievērojot tehniskās dokumentācijas prasības. Automātiskās ugunsgrēka atklāšanas un trauksmes signalizācijas sistēmām nodrošina nepārtrauktu signālķēžu un barošanas avotu automātisku kontroli.
4.Iekārtu uzstādīšana un montāža 
       Ugunsgrēka gadījumā projektā paredzēta trauksmes izziņošana ar SensoIRIS BSST IS adrešu detektora pamatnēm ar sirēnām, stroblampām un īsslēguma izolatoriem un  SensoIRIS BSOU IS sirēnām ar   īsslēguma izolatoriem. Projektētās sirēnas nodrošina skaņas līmeni saskaņā ar MK noteikumu Nr. 238 „Ugunsdrošības noteikumi” 169. Punkts Ugunsaizsardzības sistēmas trauksmes ierīču un  skaļruņu skaņas intensitātes līmenis ir vismaz 65 dB (telpās, kur cilvēki tiek izmitināti naktī, – 75 dB) un ir par 10 dB augstāks nekā fona troksnis, lai to būtu iespējams dzirdēt jebkurā telpā, kurā var atrasties cilvēks. Sirēnas izvietotas, ņemot vērā, ka, dubultojot attālumu no sirēnas līdz telpas punktam, skaņas līmenis samazinās par 6 dB. Vienlaicīgi ar ugunsgrēka izziņošanu projektā paredzēta ventilācijas sistēmu atslēgšana ar moduļa palīdzību, kā arī liftu  pārslēgšana uz ugunsgrēka trauksmes stāvokli. (Saskaņā ar būvnormatīva LBN 201-15 109.p. noteikumiem projektējamās ēkas pasažieru liftus nav atļauts izmantot cilvēku evakuācijai ugunsgrēka gadījumā. Līdz ar to būvprojektā ir paredzēts, ka ugunsgrēka gadījumā, saņemot automātiskās ugunsgrēka signalizācijas sistēmas vadības signālu, lifti tiek nosūtīti uz 1.stāvu un tiek bloķēti tajā ar atvērtām durvīm.)
Detektoru uzstādīšanas vietas virs piekārtiem griestiem precizēt pēc apgaismes un ventilācijas iekārtu izvietošanas atbilstoši normām. Detektorus montēt ne tuvāk par 0,5 m no priekšmetiem un materiāliem un vismaz 1 m no apkures ierīcēm, sildierīcēm vai citiem priekšemetiem, kas izdala siltumu. Telpās UATS cilpas jāmontē slēpti virs piekārtajiem griestiem, telpās bez piekārtajiem griestiem – atklāti pa griestiem un sienām. Visiem montāžas kabeļiem jābūt ar ugunsdrošības pakāpi ne mazāku kā E30, kā arī kabeļu savienojumiem un stiprinājumiem jābūt ar aizsardzības klasi E30 (maks. attālums 0,3m). Visi vadi jāmontē ne tuvāk par 0,5m no elektrobarošanas kabeļiem, nodrošinot to elektromagnētisko aizsardzību.
Signalizācijas līnijas izpildīt ar JE-E(ST)Hb FE180/E30 1x2x1.0+0.8 un JE-E(ST)Hb FE180/E30 1x2x0.8 tipa kabeļiem PVC caurulē.
       Signalizācijas kabeļus un vadus, kas atrodas zemāk par 2,2 m no grīdas līmeņa, aizsargāt ar PVC cauruli ar stiprinajumiem ar aizsardzības klasi E30.
Ugunsgrēka gadījumā objektā jāatslēdz vēdināšana sistēma. Vēdināšanas atslēgšanas elektrisko shēmu skatīt projekta EL un AVK daļas. Ugunsgrēka detektorus izvietot ārpus vēdināšanas gaisa plūsmas (ne tuvāk par 1m).
UATS komponenšu numerāciju, programmēšanu un zonu sadalījumu jāveic montāžas organizācijai.
Kabeļu trases precizēt montāžas laikā, ņemot vērā santehnisko cauruļvadu un vēdināšanas ierīču izvietojumu.
5. Montāžas un drošības nosacījumi. 
Montāžas darbu izpildes laikā jānodrošina nepieciešamie tehniskie un drošības tehnikas pasākumi iekārtu montāžas darbu drošai veikšanai. Sistēmas montāžas darbus var uzticēt tikai kvalificētajam personālam, kam ir attiecīgā pieredze un apliecinājušie dokumenti šo sistēmu montāžas darbu veikšanai (būvprakses sertifikāti). 
Veicot sistēmas montāžu, jāievēro prasības telpu interjeram. Līdz ar to sistēmas montāžas darbu veikšanas grafiks jābūt saskaņots ar apdares darbu veikšanu, lai būtu nodrošināta iespēja montēt kabeļus slēpti zem apdares materiāliem.
Iekārtu montāža jāveic atbilstoši normatīvo aktu prasībām, ievērojot ierīču un materiālu tehnisko pašu (instrukciju) prasības. 
Automātiskas ugunsdzēsības signalizācijas līniju montāžu jāveic atsevišķi no citiem elektroiekārtu spēka vadiem, ievērojot normatīvajos aktos paredzētos attālumus. Kabeļi tiek montēti virs piekārtajiem griestiem, zem apmetuma, vai stiprinot pie sienām vai citām konstrukcijām saskaņā ar LR spēkā esošiem būvnormatīviem un ugunsdrošības normām. 
Jāparedz kontroles paneļa korpusa ienullēšana vai sazemēšana. 
Ugunsdzēsības signalizācijas ietaišu zemēšanu un montāžu izpilda pēc ražotājfirmas ekspluatācijas noteikumiem, ievērojot ražotāju instrukcijas un normas.
Montāžas veids ēkās tiek noteikts atkarībā no ēkas izbūves, griestu (un piekārto griestu) konstrukcijas, gaismas armatūras izvietojuma, pārējām inženierkomunikāciju trasēm, kabeļu plauktu izvietojuma un citām montāžas iespējām. Sienu šķērsojuma vietās kabeļus montēt caurulēs. Ugunsdrošo sienu un pārsegumu šķērsošanas vietās pēc vajadzības pielietot ugunsdrošos montāžas materiālus (manžetes un putas.) nodrošinot ugunsizturību pēc LR spēka esošiem būvnormatīviem un ugunsdrošības normām, kā arī būvprojektā paredzēto konstrukciju ugunsizturības.
Ugunsdrošības pasākumi: 
       Ierīkojot kabeļu līnijas iekštelpās jāparedz risinājumus, kas novērš uguns izplatīšanās iespēju pa kabeļu līnijas trasi. (LBN 262-15 8.punkts).
       Jāparedz aizblīvēt urbumu vietas, rievas sienās un starpstāvu pārsegumos pēc kabeļu montāžas atbilstoši "Ugunsdrošības noteikumu" prasībām. (LBN 262-15 10. un 43. punkts).
6.Nobeiguma nosacījumi. 
      Visām atsaucēm uz ieprojektētām konkrēto firmu iekārtām, materiāliem un izstrādājumiem, kuras norādītas šajā projektā, ir informatīvs raksturs, kas sniedz informāciju par šo izstrādājumu un iekārtu nepieciešamo kvalitātes līmeni un atbilstību piemērojamo standartu u.c. tehnisko noteikumu prasībām. Ir iespējama šo izstrādājumu, materiālu un iekārtu nomaiņa pret citu firmu tehniski analoģiskām iekārtām un materiāliem, ievērojot spēkā esošo normatīvo aktu, kvalitātes un tehniskās prasības.
	Gadījumā, ja montāžas un regulēšanas darbu veikšanas gaitā nevar izpildīt projekta dokumentācijā norādītos risinājumus, visas atkāpes jāsaskaņo ar projektēšanas organizāciju pirms attiecīgu montāžas un regulēšanas darbu uzsākšanas.
	Projekta dokumentācijā pieņemtie risinājumi nodrošina sistēmas efektīvu darbību ar noteikumu, ka sistēmas ekspluatācijas gaitā tiks ievērotas normatīvo aktu, standartu, apkopes darbu reglamentu un objekta darba kārtības noteikumu prasības.








Sastādīja:                                                                          A. Ozols  

